stanford-oval/wikipedia huggingface dataset:
Henrik Borgström (jääkiekkoilija)
Ura > Maajoukkueura

Borgström pelasi alle 20-vuotiaiden MM-kilpailuissa vuonna 2017. Hänet valittiin Sveitsiä vastaan pelatun alkulohkon ottelun päätteeksi Suomen ottelun parhaaksi pelaajaksi. Yhteensä Borgström on pelannut 13 nuorten ja yhden poikien maaottelun.
Suomen A-maajoukkueessa Borgström on pelannut kuusi ottelua tehopistein 1+1=2. Hän sai tililleen ensimmäisen A-maaottelunsa Karjala-turnauksen avausottelussa 9. marraskuuta 2023 Tampereen Nokia Arenassa Sveitsiä vastaan. Borgström merkittiin Suomen 13. hyökkääjäksi. Hän ei saanut ottelussa kuitenkaan peliaikaa. Ensimmäiset jääaikansa A-maajoukkueessa Borgström sai seuraavassa ottelussa 11. marraskuuta 2023 Tšekkiä vastaan. Hänet merkittiin Suomen kakkossentteriksi laidoilleen toinen debytantti, Kristian Vesalainen sekä Jerry Turkulainen. Ensimmäisen A-maajoukkuemaalinsa Borgström teki seuraavassa, turnauksen päättäneessä ottelussa 12. marraskuuta 2023 ylivoimalla Ruotsia vastaan.
Pelityyli

Pitkän, mutta ei kovin isokokoisen Borgströmin vahvuuksina on yleisesti pidetty rannelaukausta ja syöttöjä pienessä tilassa. Hänellä on silti kehitettävää omien sanojensa mukaan fyysisessä pelaamisessa.
Muuta

Borgströmin isä Kim toimii Helsingin Jokerit Ry:n puheenjohtajana.
Hyvikkälän työväentalo

| Hyvikkälän työväentalo |
| --- | --- |
 Hyvikkälän työväenyhdistys Taiston talo, joka valmistui 1922.
Sijainti:  Hyvikkälä, Janakkala
Valmistumisvuosi:  1922
Rakennuttaja:  Hyvikkälän Työväenyhdistys ry
Omistaja:  yksityinen
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hyvikkälän työväentalo oli Janakkalan kunnan Hyvikkälän kylässä sijainnut työväentalo.
Historiaa

Hyvikkälän työväenyhdistys perustettiin vuonna 1906. Vuonna 1916 yhdistyksessä oli 30 jäsentä. Talo valmistui vuonna 1922. Sittemmin se päätyi Hyvikkälän vapaapalokunnalle, joka puolestaan myi talon yksityiselle vuonna 1970.
Toimintaa työväentalolla

Talolla järjestettiin muun muassa kokouksia ja ohjelmallisia juhlia. Vuonna 1927 Janakkalan sosialidemokraattinen kunnallistoimikunta järjesti siellä näytelmäkilpailun. Osallistujina olivat Hyvikkälän, Mallinkaisten ja Löyttymäen työväenyhdistykset.
Hylönjärvi

| Hylönjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°52′44″N, 23°46′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jänhijoen valuma-alue (35.97)
Laskujoki:  oja Heinijärveen 
Järvinumero:  35.973.1.006
Mittaustietoja
Pinnankorkeus:  117,8 m 
Rantaviiva:  1,507 km 
Pinta-ala:  0,08498 km² 
 fiHylönjärvi 
Hylönjärvi on Kanta-Hämeessä Tammelassa sijaitseva järvi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.
Maantiede

Järven pinta-ala on 8,5 hehtaaria ja sen pituus on 600 metriä ja leveys 250 metriä. Järveen laskee ojitettujen soiden suo-ojia, joista yksi tuo pohjoisesta ojia myöten kolmen lammen vedet, joita ovat Iso-Näkiäinen, Pikku-Näkiäinen ja pieni Sammakkolammi. Järven luusua sijaitsee järven luoteisrannalla, josta saa alkunsa 1,5 kilometriä pitkä suo-oja Heinijärveen.
Järven rantaviiva on 1,5 kilometriä pitkä ja sen ranta on pääosin moreeni- ja kalliopohjaista metsämaastoa, joka on enimmäkseen alavana maana soistunutta. Rannoilla ei ole rakennuksia eikä sinne johda teitä.
Geologia

Hylönjärvi kuuluu niin sanotun Forssan gabron alueeseen. Seudulla ja itse järvellä on korkeita mineraalipitoisuuksia, joissa on rikkaitakin nikkelin, fosforin ja titaanin arvoja. Korkeat pitoisuudet eivät kuitenkaan riittäneet kaivoksen perustamiseksi. Eräs rikas mineraalialue sattuu Hylönjärven kohdalle.
Hyvinkään vanha kirkko

| Hyvinkään vanha kirkko Hyvinge gamla kyrka |
| --- | --- |
 Hyvinkään kirkko elokuussa 2012.
Sijainti:  Hyvinkää
Seurakunta:  Hyvinkään seurakunta
Rakentamisvuosi:  1896
Suunnittelija:  Yrjö Sadenius
Materiaali:  puu
Lisää rakennusartikkeleitaArkkitehtuurin teemasivulla
Hyvinkään vanha kirkko (ruots. Hyvinge gamla kyrka) on Hyvinkäällä sijaitseva kirkko, joka alun perin rakennettiin rukoushuoneeksi vuosina 1895–1896. Hiljaisen rautatieläiskylän arki vilkastui Ossian Donnerin perustettua silloin kylään villatehtaan. Hyvinkäälle tarvittiin oma rukoushuone, ja kylään rakennettiin Yrjö Sadeniuksen suunnittelema punainen puukirkko. Rakennus toimi Suomen Luterilaisen Evankeliumiyhdistyksen (SLEY) rukoushuoneena. Rakennus lahjoitettiin Hyvinkään seurakunnalle. SLEY:n Hyvinkään osasto on säännöllisesti järjestänyt kirkossa Ristinjuhlan, kirkkoiltoja ja muita tilaisuuksia. Kirkkoa on muutettu vuonna 1916 ja laajennettu 1923. Hyvinkään uuden kirkon valmistuttua vuonna 1961 siihen asti pääkirkoksi kutsutusta kirkosta tuli vanha kirkko, mutta vanha kirkko vihittiin kirkoksi vasta vuonna 1978. Hyvinkään keskustassa sijaitseva kirkko on suosittu vihkikirkko.
Aiheesta muualla

Kuvia tai muita tiedostoja aiheesta Hyvinkään vanha kirkko Wikimedia Commonsissa
Uudenmaan kirkot (pois lukien Espoo, Helsinki ja Vantaa)
Askola –
Bromarv –
Capella (Siuntio) –
Degerby –
Fagervik –
Haapajärvi –
Hanko –
Hyvinkää (ev.lut.) –
Hyvinkää (ortod.) -
Hyvinkää (vanha) –
Inkoo –
Järvenpää (ev.lut.) –
Järvenpää (ortod.) –
Karjaa –
Karkkila –
Karjalohja –
Kauniainen –
Kellokoski –
Kerava –
Kirkkonummi –
Klaukkala (ev.lut.) –
Klaukkala (ortod.) –
Kytäjä –
Kärkölä –
Lapinjärvi –
Lapinjärvi (pikku kirkko) –
Lappohja –
Liljendal –
Lohja –
Lohja (tsasouna) –
Loviisa –
Masala –
Merikappeli (Upinniemi) –
Mustio –
Myrskylä –
Mäntsälä –
Nummi –
Nurmijärvi –
Pernaja –
Pohja –
Porvoo –
Porvoon Kristuksen kirkastumisen kirkko –
Pornainen –
Pukkila –
Pusula -
Rajamäki –
Ruotsinpyhtää –
Sammatti –
Sipoo (uusi) –
Sipoo (vanha) –
Siuntio –
Snappertuna –
Söderkulla –
Tammisaari –
Tenhola –
Tuusula –
Täktom (kappeli) –
Vihti
Mikael Nilsson

Nilsson
Mikael Nilsson (s. 24. kesäkuuta 1978 Ovesholm, Ruotsi) on ruotsalainen jalkapalloilija, pelipaikaltaan puolustaja.
Nilsson edusti seuratasolla muun muassa kotimaassaan Halmstadia, Englannissa Southamptonia, Kreikassa Panathinaikosta sekä Tanskassa Brøndby IF:ää.
Nilsson pelasi Ruotsin maajoukkueessa 64 ottelua ja teki kuusi maalia vuosina 2002–2009. Hän on kuulunut Ruotsin joukkueeseen muun muassa vuoden 2004 EM-kisoissa ja vuoden 2006 MM-kisoissa.
House of Harlot

| House of Harlot Antipope |
| --- | --- | --- |

Studioalbumin tiedot
 Äänitetty : 2010–2011
 Julkaistu: 30. marraskuuta 2011
 Tyylilaji: progressiivinen metalli, industrial metal, goottimetalli
 Kesto: 56.46
 Levy-yhtiö: Violent Journey
Antipopen muut julkaisut
| Desert 2010 | House of Harlot 2011 | 3 Eyes of Time 2013 |
House of Harlot on suomalaisen metalliyhtyeen Antipopen kolmas studioalbumi. Se julkaistiin vuonna 2011 levymerkillä Violent Journey Records.
Kappaleet

Kaikki kappaleet sanoittanut Mikko Myllykangas.
House of Harlot – 5.14
Communion – 3.50
A Thing So Vile – 3.47
The Carnal Ritual of Self-Asphyxiation – 4.45
The World Coming Down – 4.13
To a Passer-by in Black – 4.49
Morning Star – 5.16
Waratah – 5.57
Rapeman – 3.36
The Man We Would Like to Hang – 5.36
Happiness in Crime – 9.43
Kokoonpano

Mikko Myllykangas – laulu, kitarat, musiikkiohjelmointi
Juho Rikberg – kitara
Antti J. Karjalainen – kitara
Santtu Heinilehto – basso
Tuska E. – rummut
+
Kyymikko – äänittäjä, miksaaja, masteroija
Arvostelut

Imperiumi.net:
Kaaoszine: 10/10
Aiheesta muualla

House of Harlot Discogsissa. (englanniksi)
Albumi House of Harlot Encyclopaedia Metallum -sivustolla (englanniksi)
Hoyt Vandenberg

Hoyt Vandenberg
Hoyt Sanford Vandenberg (24. tammikuuta 1899–2. huhtikuuta 1954) oli Yhdysvaltain ilmavoimien neljän tähden kenraali ja itsenäisten ilmavoimien toinen esikuntapäällikkö sekä CIAn johtaja kesäkuusta 1946 toukokuuhun 1947.
Aiheesta muualla

Wikimedia Commonsissa on kuvia tai muita tiedostoja aiheesta .
Public domain biography provided by the United States Air Force
The Last Salute: Civil and Military Funeral, 1921-1969, CHAPTER X, Former Air Force Chief of Staff General Hoyt S. Vandenberg, Special Military Funeral, 2-5 April 1954 by B. C.& Mossman and M. W. Stark
Me hirviöt

Me hirviöt voi tarkoittaa seuraavia asioita:
Me hirviöt (The Munsters), 1960-luvulla valmistettu yhdysvaltalainen televisiosarja
Me hirviöt, vuonna 1976 julkaistu Leena Helkan kirjoittama nuortenkirja.
Me hirviöt, vuonna 2006 julkaistu Jope Ruonansuun albumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Me hirviöt”, voi hakea sivunnimihaulla, laajalla sivunnimihaulla tai tekstihaulla.
Hoya cinnamomifolia

| Hoya cinnamomifolia |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Gentianales
Heimo::  Oleanterikasvit Apocynaceae
Suku::  Posliinikukat Hoya
Laji::  cinnamomifolia
Kaksiosainen nimi
 Hoya cinnamomifolia  Hook. (1848) 
Katso myös
   Hoya cinnamomifolia Wikispeciesissä   Hoya cinnamomifolia Commonsissa 
Infobox OKNimi-testi OK: 
Hoya cinnamomifolia on posliinikukkiin ja oleanterikasveihin kuuluva kasvilaji, jonka on kuvannut William Jackson Hooker 1848. Se on köynnös, jonka kukat ovat keltapunaisia ja jonka lehdet muistuttavat kanelipuiden (Cinnamomum) lehtiä. Laji esiintyy Indonesian Jaavalla.
Aiheesta muualla

Kuvia tai muita tiedostoja aiheesta Hoya cinnamomifolia Wikimedia Commonsissa
UniProt – Taxonomy: Hoya cinnamomifolia (englanniksi)
Global Biodiversity Information Facility (GBIF): Hoya cinnamomifolia (englanniksi)
Mauri Jaara

Mauri Jaara (s. 3. helmikuuta 1958) on suomalainen raviohjastaja. Hän asuu Oulussa. Jaaralla on A-ajolupa sekä A-lisenssi. Vuoden 2023 loppuun mennessä hän on ohjastanut 25 979 lähtöä, joista hän on voittanut 3 742 kertaa ja tienannut palkintorahoja 7 620 571 euroa.
Jaaran suurimpia voittoja ovat Lämminveristen Kriterium vuodelta 2000 Jet Garden -hevosella sekä Lämminveristen Suomenmestaruus vuodelta 1985 Streak T -hevosella. Muita suuria voittoja ovat mm. Kasvattajakruunu-voitot hevosilla Shorthanded Goal (2006), Weimar (2009), Minto’s Romeo (2009), Kuopio stakes hevosella Oliver Twist (2009), Shorthanded Goalin Elitloppet (2007) ja Oslo GP (2008) päivien voitot sekä Oulun Grand Prix -voitot hevosilla Einomies (2012), Breedlove (2014) ja Color August (2006).
Aiheesta muualla

Linna, Tommi 2008: Jaaran on helppo hymyillä. Hevosurheilu 7.3.2008, s. 5
Ruukin maaseutuopisto - Pohjois-Suomen Hevosurheilukeskus
HeroQuest (roolipeli)

HeroQuest on tarinavetoinen fantasiaroolipeli, jota nykyään julkaisee Greg Staffordin perustama roolipelikustantamo Chaosium. Pelin on suunnitellut Robin D. Laws. HeroQuestin ensimmäinen versio Hero Wars julkaistiin vuonna 2000. Sääntöjen pohjana on erityisesti fantasiamaailma Glorantha, mutta ne toimivat yhtä hyvin minkä tahansa roolipeligenren kanssa.
HeroQuest-roolipelillä ja HeroQuest-lautapeleillä ei ole mitään yhteistä keskenään.
HeroQuestin säännöt ovat kevyet ja hyödyntävät tarinankerronnan oppeja. Pelaajahahmot kohtaavat haasteita, jotka ratkaistaan noppaa heittämällä. Noppana käytetään kaksikymmensivuista noppaa (d20). Peil ei tee eroa taistelun ja muiden haasteiden välillä.
Hahmonluonti on hyvin vapaamuotoinen. Pelihahmot eli sankarit (heroes) muodostuvat taidoista (abilities) ja laajemmista taitoja ryhmittelevistä avainsanoista (keyword). Taidot voivat olla mitä tahansa fyysisistä ja mentaalisista ominaisuuksista luonteenpiirteisiin tai iskulauseisiin.
Ensimmäiset versiot HeroQuestista olivat nimeltään Hero Wars (2000). Ensimmäinen HeroQuest-nimellä oleva versio julkaistiin 2003 ja se on hyvin yhteensopiva Hero Warsin kanssa. Uusimmassa HeroQuest-versiossa tarinankerrontaa on painotettu (haasteiden vaikeusaste määrittyy tarinan, ei vastustajan ominaisuuksien, mukaan) ja muutamia sääntövaihtoehtoja on poistettu. HeroQuestiin ja Hero Warsiin on ilmestynyt toistakymmentä lisäosaa Issariesin julkaisemina ja vielä enemmän fanien kirjoittamina. Osassa kirjoista on hyvin vähän sääntötekniikkaa, toisissa taas enemmän. Varsinaisten peleihin tarkoitettujen kirjojen lisäksi muutakin Glorantha-materiaalia voi käyttää pelissä, esimerkiksi RuneQuest-roolipelin aikaista materiaalia.
Aiheesta muualla

HeroQuestin tukisivu (Arkistoitu – Internet Archive)
Chaosium Inc., HeroQuestin julkaisijan tuotesivu
Hergiswil

| Hergiswil |
| --- | --- |
 vaakuna
 Hergiswil sijaitsee Nidwaldenin kantonissa.
 Koordinaatit: 46°59′5″N, 8°18′45″E 
Valtio:   Sveitsi
Kantoni:  Nidwalden
Hallinto:  
 – Gemeindepräsident:  Hans Wicki
Pinta-ala:  
 – Kokonaispinta-ala:  14,25 km²
Korkeus:  434–2 128 m
Väkiluku (31.12.2017)  (vakinaiset asukkaat):  5 715
 – Väestötiheys:  401 as./km²
Aikavyöhyke:  UTC+1
 – Kesäaika:  UTC+2
Postinumero:  5417
 
 www.hergiswil.ch 
Infobox OKVirheellinen NIMI-arvo: 
Hergiswil on kunta Sveitsissä, Nidwaldenin kantonissa. Kunnan pinta-ala on 14 neliökilometriä, asukkaita siellä on vajaat 6 000.
Kunnassa sijaitsee muun muassa Schule Hergiswil -koulu ja roomalaiskatolinen kirkko.
Kunta sijaitsee Vierwaldstättersee-järven länsirannalla Pilatusvuoren juurella. Hergiswilin naapurikunnat ovat Alpnach (Obwaldenin kantonissa) etelässä, Schwarzenberg lännessä ja pohjoisessa, Horw ja Kriens pohjoisessa. Kolme viimeisenä mainittua sijaitsevat Luzernin kantonissa. Idässä ja etelässä kunta rajautuu Nidwaldenin kantoniin kuuluvaan Stansstadin kuntaan.
Nykyisen Hergiswilin alueella on ollut asutusta 1300-luvulta lähtien.
Väkiluvun kehitys

Hergiswilin väkiluku on muuttunut seuraavasti:
| Vuosi | Väkiluku |
| --- | --- |
1769: 460
1850: 804
1900: 1 080
1950: 2 904
1970: 4 364
1990: 4 625
2000: 4 754
2005: 5 369
2010: 5 478
2015: 5 645
Aiheesta muualla

Hergiswilin historiaa (saksaksi)
Kuvia tai muita tiedostoja aiheesta Hergiswil Wikimedia Commonsissa
Illnath

Illnath on tanskalainen melodista black- ja dark metallia soittava yhtye, jonka perustivat vuonna 1997 kitaristi Peter Falk sekä entinen kitaristi Jokum Thor Larsen. Yhtyeen nykyiseen kokoonpanoon kuuluvat Falkin lisäksi basisti Kenneth Fransen, kosketinsoittaja Danny Svendsen, rumpali Michael Huhle sekä laulaja Marika Hyldmar.
Yhtyeen kolmanneksi studioalbumiksi ja vuoden 2009 julkaisuksi suunniteltua Three Nights In The Sewers Of Sodom -albumia ei koskaan virallisesti julkaistu. Vuonna 2014 albumi kuitenkin vuodettiin, ja kaikki sen kappaleet on kuunneltavissa.
Diskografia

Angelic Voices Calling (2001) (omakustanne-EP)
Cast Into Fields of Evil Pleasure (2003)
Second Skin of Harlequin (2007)
Third Act In The Theater Of Madness (2011)
4 Shades of Me (2013)
Aiheesta muualla

Yhtyeen kotisivut
Mark Sloan

| Mark Everett Sloan |
| --- | --- |
 Eric Dane näyttelee Mark Sloania sarjassa Greyn anatomia.
Luoja(t):  Shonda Rhimes
Näyttelijä(t):  Eric Dane
Ensi- esiintyminen:  Greyn anatomian jaksossa "Yesterday"
Henkilötiedot
Koko nimi:  Mark Sloan   lempinimeltään McSteamy
Ammatti:  korva-nenä-kurkkulääkäri, plastiikkakirurgi, ylilääkäri
Sukupuoli:  mies
Kotipaikka:  New York City, USA
Asuinpaikka:  Seattle, Washington, USA
Suhteet
Lapset:  Sloan Riley (tytär) Sofia Robbin Sloan Torres (tytär)
Tutut:  Derek Shepherd (paras ystävä) Callie Torres (ystävä) Addison Montgomery (ex-tyttöystävä) Lexie Grey (ex-tyttöystävä,kuollut) Meredith Grey Cristina Yang Izzie Stevens Alex Karev
Infobox OKVirheellinen NIMI-arvo: 
Tri. Mark Everett Sloan on fiktiivinen hahmo ABC:n tv-sarjasta Greyn anatomia. Hahmoa esittää näyttelijä Eric Dane.
Taustaa

Yläluokkaiseen perheeseen New York Cityssä syntynyt Sloan ystävystyi jo nuorena Derek Shepherdin ja tämän perheen kanssa. Shepherdit ottivat Sloanin suojaansa, sillä hänen vanhempansa olivat välinpitämättömiä. Sloanin asemaa Shepherdien perheessä ei heikentänyt edes tämän makaaminen Derekin siskojen kanssa.
Miesten ystävyys kesti läpi heidän lapsuutensa ja Mark toimikin Derekin bestmanina tämän mennessä naimisiin Addison Montgomeryn kanssa. Columbia University Collegen lääketieteellisestä korva-nenä-kurkkulääkäriksi ja plastiikkakirurgiksi valmistuneesta Sloanista tuli pian koko Itärannikon arvostetuin plastiikkakirurgi. Shepherdien avioliiton muututtua väkinäiseksi Sloan ja Addison lähentyivät. He sanoivat molemmat myöhemmin olleensa rakastuneita, vaikka Sloan ei suhteen aikana lopettanut pelehtimistä muiden naisten kanssa. Derek jättää Addisonin ja katkaisee ystävyyssuhteensa Sloaniin löydettyään nämä yhdessä omasta sängystään.
Derekin lähdettyä pois kaupungista Addison ripustautuu Markiin pariksi kuukaudeksi. Tänä aikana asuessaan yhdessä, Addison tulee raskaaksi Markille. Addison tekee abortin, vaikka hän haluaa lapsia. Sloanin jatkuvat syrjähypyt saavat Addisonin uskomaan, ettei hän olisi hyvä isä parin lapselle. Tämä on kova isku Sloanille. Abortin jälkeen Addison lähtee Derekin perään Seattle Graceen, sillä tajuaa yhä haluavansa olla tämän kanssa, tietämättä Derekin ja Meredith Greyn suhteesta. Sloan lähtee avioparin perään, jonka hän sanoo myöhemmin johtuen siitä, että hän ikävöi parasta ystäväänsä.
Luonne

Ammatillisesti erittäin arvostettua Markia pidetään menestyksekkäänä ja kilpailuntahtoisena kirurgina. Markin omien sanojen mukaan "Ihmiset eivät tule luokseni korjaamaan ulkoisia asioita. He tulevat korjaamaan mitä on sisällä."
Huolimatta itsevarmasta ja ylimielisestäkin ulkokuorestaan, Sloan on myöntänyt, että hänen terapeuttinsa sanoo ulkokuoren takana olevan itsetuhoinen ja itseään vihaava ihminen. Sloanin sitoutumisongelmat juontavat juurensa hänen huonosta suhteestaan vanhempiinsa ja ystävyys Derekin kanssa on ollut tähän mennessä hänen pisin ihmissuhteensa. Sloan kokee Shepherdit perheekseen. Naisten hurmaamisessa ja yhdenillanjutuissa hänellä on pitkä historia, ja hän valitsee partnerinsa jotakuinkin umpimähkään. Sloan kamppailee sarjan aikana itsetuntonsa kanssa, eikä usko että hän olisi vakavan suhteen tai ystävyyden arvoinen. Sloanin ja Callie Torresin seksisuhde muuttuu myöhemmin läheiseksi ystävyydeksi.
Sloan rakastaa lapsia ja haluaa perheen. Sloan ja Torres päätyvät harrastamaan seksiä ystävinä, jonka seurauksena Torres tulee raskaaksi. Kun Sloan kuulee raskaudesta, hän on todella iloinen. Sloan, Torres ja Arizona Robbins kasvattavat lasta, Sofiaa yhdessä. Sloan on Sofialle loistava vanhempi.
Kirurgina Mark on älykäs, eikä halua viedä kunniaa toisten suorituksista. Toisaalta hän kuitenkin on myös kärsimätön ja välinpitämätön sekä halveksuu vastuutaan kouluttaa harjoittelijoita. Kun Sloan löytää itselleen sopivan suojatin, Jackson Averyn, hän on hyvä ja välittävä opettaja.
Hahmon historia > 2. tuotantokausi

Mark nähdään ensimmäistä kertaa Seattlessa pian sairaalan pommihälytyksen jälkeen aikeinaan ylipuhua Addison takaisin New Yorkiin ja pyytää Derekiltä anteeksi. Kumpikaan suunnitelma ei mene hyvin, Addisonin hylätessä Markin tarjouksen ja Derekin hylätessä tämän anteeksipyynnön, lyöden Markia naamaan. Mark palaa tyhjin käsin New Yorkiin.
Jo ensimmäisen vierailun aikana Mark nimetään McSteamyksi. Lempinimi päätyy lopulta myös Markin korviin Meredithin kutsuessa tätä sillä kipulääkkeiden vaikutuksen alaisena.
Hahmon historia > 3. tuotantokausi

Mark palaa Seattleen, Addisonin soitettua hänelle humalassa saatuaan tietää Derekin pettäneen häntä Meredithin kanssa. Addison torjuu Markin jälleen yhteisen yön jälkeen, mutta hän ei halua luovuttaa Addisonin suhteen. Myytyään New Yorkin asuntonsa ja klinikkansa, Mark ottaa vastaan plastiikkakirurgin viran Seattle Gracessa.
Addison ja Derek eivät ole innoissaan Markin tulosta, vaikka tämä haluaakin korjata suhteensa molempiin. Markin seksisuhde Callie Torresin kanssa jää lyhyeksi tämän palatessa George O'Malleyn luo, mutta synnyttää kuitenkin pohjan Markin ja Callien ystävyyssuhteelle. Mark ystävystyy myös Meredithin kanssa, vaikka olikin flirttailut tälle ennen tämän paluuta yhteen Derekin kanssa.
Mark ei pidä Seattlesta sään takia ja vertaa kaupungin puutteellisuutta Manhattaniin, eikä asiaa auta jatkuva riita Addisonin ja Derekin kanssa. Turhautumistaan Mark purkaa harjoittelijoihin valjastamalla nämä hoitamaan henkilökohtaisia asioitaan laittamalla nämä hakemaan niin kahvia kuin tämän puhtaat vaatteetkin. Siinä missä Alex Karev suostuu kaikkiin Markin vaatimuksiin edistääkseen uraansa plastiikkakirurgian puolella, Izzie Stevens kieltäytyy, sanoen että Mark saa hänen arvostustaan, vasta kun hän ansaitsee sen. Mark tajuaa sanojen merkityksen ja päästää leikkaussalikiellossa olevan Izzien mukaan leikkaukseen.
Mark on aikeissa palata takaisin New Yorkiin, mutta kuultuaan, että Webber olisi jäämässä eläkkeelle ja täten sairaalan päällikön paikka vapautuisi pian, päättää Mark tavoitella tätä virkaa myös. Webber päättää kuitenkin vielä jatkaa sairaalassa.
Hahmon historia > 4. tuotantokausi

Mark onnistuu lopulta korjaamaan ystävyyssuhteensa Derekiin lähes ennalleen saatuaan Derekin uskomaan, että ainoa oikea syy, hänen tulla Seattleen oli heidän väliensä parantaminen. Kaksikon ystävyyden tekee helpommaksi Addisonin poissaolo ja Derekin ja Meredithin epäonnistuva suhde.
Mark tuntee vetoa Tri. Erica Hahnia kohtaan, joka myöhemmin paljastaa, että suhteen esteenä oli yhteinen työpaikka. Toinen mahdollinen romanssi oli Callien kanssa, jonka kanssa Markilla oli jo aiemmin ollut yhdenyönjuttu. Myös Callie tuntee vetoa Ericaan, josta Sloan kiusoittelee häntä. Lopulta Callie suutelee Ericaa ja he aloittavat tapailun. Callien ja Erican yhteisen yön jälkeen Callie ja Mark alkavat harrastaa seksiä. Seksuaalisuutensa kanssa kamppaileva Callie uskoutuu Markille siitä, että nauttii seksistä samalla tavalla naisten ja miesten kanssa, kun taas Erica koki että nauttii seksistä naisen kanssa paljon enemmän. Kun lopulta Callie ja Erica lopulta päätyvät yhteen, tulee Markista ja Calliesta hyviä ystäviä.
Hahmon historia > 5. tuotantokausi

Markin ystävyys Callieen jatkuu koko viidennen kauden ajan. Mark myös opastaa Callieta tämän suhteessa Ericaan ja tukee ystäväänsä Erican jätettyä Callien.
Mark tuntee vetoa Lexie Greytä kohtaan ja ystävät ja työkaverit epäilevätkin parin seurustelevan tai ainakin satunnaisesti makaavan yhdessä. Derek pyytää Meredithin puolesta Markia pysymään erossa Lexiestä, sillä tämä ei halua satunnaisia suhteita harrastavan Markin satuttavan siskoaan. Derekin toiveista huolimatta Mark antaa lopulta Lexien vietellä itsensä. Mark ymmärtää nopeasti, että suhteesta voisi tulla enemmänkin kuin seksisuhde ja että hänellä on tunteita Lexieen.
Lexie kuitenkin eroaa Markista, koska Mark ei halua olla julkisesti yhdessä, peläten Derekin reaktiota. Lopulta Mark suostuu ja kertoo Derekille heidän suhteestaan, jonka seurauksena kaverukset joutuvat käsirysyyn. Meredith ei juurikaan pidä parin suhteesta, muttei ole vihainen Markille. Tämän jälkeen Lexie suostuu palaamaan yhteen Markin kanssa.
Lexie yrittää saada Markin puhumaan Derekille siinä onnistumatta. Vaikka kaikki Lexien harjoittelijakollegat pilkkaavat suhdettaa ja heidän yhdessä pysymisen mahdollisuus olisi hyvin pieni, haluaa Lexie silti yrittää. Lopulta Derek ja Mark sopivat riitansa. Kauden lopussa Mark pyytää Lexietä muuttamaan kanssaan yhteen tulevaisuudessa. Lexie ja Mark kuitenkin tarkoittavat tulevaisuudella täysin eri aikaa, joten Lexie kieltäytyy, koska ei ole valmis vielä vuosiin. Mark ostaa asunnon itselleen.